
BIROUL PERMANENT

AL

CAMEREI DEPUTAŢILOR



Vă înaintăm, alăturat Raportul asupra proiectului de Lege privind aprobarea Ordonanţei Guvernului nr.49/2003 pentru prorogarea termenului prevăzut la art.1 din Ordonanţa de urgenţă a Guvernului nr.155/2002 privind aprobarea scoaterii din rezervele de stat a unor cantităţi de combustibili pentru Societatea Comercială de Producere a Energiei Electrice şi Termice Termoelectrica - S.A., Societatea Comercială Electrocentrale Deva - S.A. şi centralele termice şi electrice de termoficare aflate în administrarea consiliilor judeţene şi locale, transmis cu adresa nr.468 din 25 august şi înregistrat cu nr.23/159/2003.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

RAPORT

asupra proiectului de Lege privind aprobarea Ordonanţei Guvernului nr.49/2003 pentru prorogarea termenului prevăzut la art.1 din Ordonanţa de urgenţă a Guvernului nr.155/2002 privind aprobarea scoaterii din rezervele de stat a unor cantităţi de combustibili pentru Societatea Comercială de Producere a Energiei Electrice şi Termice Termoelectrica - S.A., Societatea Comercială Electrocentrale Deva - S.A.

 şi centralele termice şi electrice de termoficare aflate în

 administrarea consiliilor judeţene şi locale



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată spre dezbatere şi avizare în fond cu proiectul de Lege privind aprobarea Ordonanţei Guvernului nr.49/2003 pentru prorogarea termenului prevăzut la art.1 din Ordonanţa de urgenţă a Guvernului nr.155/2002 privind aprobarea scoaterii din rezervele de stat a unor cantităţi de combustibili pentru Societatea Comercială de Producere a Energiei Electrice şi Termice Termoelectrica - S.A., Societatea Comercială Electrocentrale Deva - S.A. şi centralele termice şi electrice de termoficare aflate în administrarea consiliilor judeţene şi locale, transmis cu adresa nr.468 din 25 august 2003 şi înregistrat cu nr.23/159 din 26 august 2003.



Consiliul Legislativ a avizat favorabil proiectul de lege conform avizului nr.1108/30.07.2003.



De asemenea, Comisia juridică, de disciplină şi imunităţi, Comisia pentru buget, finanţe şi bănci şi Comisia pentru administraţie publică, amenajarea teritoriului şi echilibru ecologic au avizat favorabil proiectul de lege cu avizele nr.31/825/27 august 2003, nr.426/2 septembrie 2003, respectiv nr.26/1393/3 septembrie 2003.



Proiectul de lege are în vedere prorogarea, cu 60 de zile, a termenului de restituire a cantităţilor de combustibil împrumutate din rezervele de stat de către S.C. Termoelectrica S.A., S.C. Electrocentrale Deva S.A. şi centralele termice şi electrice de termoficare aflate în administrarea consiliilor judeţene şi locale, termen scadent în septembrie 2003.



Întrucât capacitatea utilă reală de stocare din centralele termice şi electrice este ocupată în prezent de stocul rezervă de stat în proporţie de 70% cărbune şi 50% păcură, nu se pot constitui noi stocuri necesare în perioada de iarnă. Pe de altă parte, nerestituirea împrumutului în termen de 180 zile conduce la aplicarea de penalităţi, fapt care ar putea duce la majorarea costului de producţie a energiei electrice şi termice.



În conformitate cu prevederile art.60 din Regulamentul Camerei Deputaţilor, comisia a examinat proiectul de lege în şedinţa din 2 septembrie 2003.



La lucrările comisiei au participat, ca invitaţi, conform prevederilor art.51 şi 52 din Regulamentul Camerei Deputaţilor, domnul Adrian Gurău - secretar de stat la Administraţia Naţională a Rezervelor de Stat, domnişoara Raluca Ghişoiu şi domnul Gabriel Băleanu - din cadrul Ministerului Economiei şi Comerţului.



La lucrările comisiei au fost prezenţi 22 deputaţi din totalul de 24 membri ai comisiei.



După dezbateri, membrii Comisiei pentru industrii şi servicii au hotărât, în unanimitate, ca proiectul de Lege privind aprobarea Ordonanţei Guvernului nr.49/2003 pentru prorogarea termenului prevăzut la art.1 din Ordonanţa de urgenţă a Guvernului nr.155/2002 privind aprobarea scoaterii din rezervele de stat a unor cantităţi de combustibili pentru Societatea Comercială de Producere a Energiei Electrice şi Termice Termoelectrica - S.A., Societatea Comercială Electrocentrale Deva - S.A. şi centralele termice şi electrice de termoficare aflate în administrarea consiliilor judeţene şi locale, să fie supus, spre dezbatere şi adoptare, plenului Camerei Deputaţilor, în forma adoptată de iniţiator.



Prin conţinutul şi obiectul său de reglementare, proiectul de lege face parte din categoria legilor ordinare.
                  PREŞEDINTE,                                    SECRETAR,

                    István Antal                                      Aurelia Vasile

Expert,

Silvia Vlăsceanu

